|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Paskaidrojuma raksts Madonas novada pašvaldības 2024. gada \_\_\_\_\_\_\_\_\_ saistošajiem noteikumiem Nr. \_\_\_ “Madonas novada pašvaldības līdzdalības budžeta nolikums”**   |  |  | | --- | --- | | **Paskaidrojuma raksta sadaļas** | **Norādāmā informācija** | | Saistošo noteikumu mērķis un izdošanas nepieciešamības pamatojums | Saistošo noteikumu izdošanas mērķis ir noteikt kārtību, kādā Madonas novada pašvaldība īsteno līdzdalības budžeta projektu ideju konkursu. Konkursa mērķis ir veicināt sabiedrības iesaisti, iniciatīvu un līdzdalību Madonas novada attīstībā, kā arī pašvaldībai iegūt atgriezenisko saiti par nepieciešamajiem vides uzlabojumiem.  Saistošie noteikumi ir nepieciešami, lai atbilstoši [Pašvaldību likuma](https://likumi.lv/ta/id/336956-pasvaldibu-likums) deleģējumam noteiktu kārtību, kā pašvaldība īstenos līdzdalības budžeta projektu ideju konkursu. | | Saistošo noteikumu fiskālā ietekme uz pašvaldības budžetu | P[ašvaldību likums](https://likumi.lv/ta/id/336956-pasvaldibu-likums) paredz līdzdalības budžetu, kas tiek izlietots sabiedrības ierosinātiem teritorijas attīstības projektiem, kurus īsteno pašvaldība.  Pašvaldība, sākot no 2025. gada gadskārtējā pašvaldības budžetā paredz finansējumu līdzdalības budžetam vismaz 0,5 procentu apmērā no pašvaldības vidējiem viena gada iedzīvotāju ienākuma nodokļa un nekustamā īpašuma nodokļa faktiskajiem ieņēmumiem, kas tiek aprēķināti par pēdējiem trim gadiem.  2025. gadā iespējamais provizoriskais pašvaldības finansējums līdzdalības budžetam varētu būt 90 000 – 100 000 *euro* (ieskaitot pievienotās vērtības nodokli). Vienas projekta idejas īstenošanai paredzētos līdzekļus katru gadu nosaka ar pašvaldības domes lēmumu, ņemot vērā līdzdalības budžeta kopējo finansējumu. | | Saistošo noteikumu sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālā ietekme – ar saistošajiem noteikumiem un tajos paredzēto līdzdalības budžeta konkursu novada iedzīvotājiem tiek radītas vienādas iespējas ietekmēt savas apkārtējās vides uzlabojumus, veicināt iedzīvotāju savstarpējo sadarbību un saskaņotu rīcību kopējam labumam;  Ietekme uz vidi – saistošajiem noteikumiem nav tiešas ietekmes uz vidi, taču iedzīvotāji konkursā var iesniegt projektus, ar kuriem var tikt uzlaboti kādi konkrēti apkārtējās vides apstākļi;  Ietekme uz iedzīvotāju veselību – saistošajiem noteikumiem nav tiešas ietekmes uz iedzīvotāju veselību, taču iedzīvotāji konkursā var iesniegt projektus, kas paredzēti sabiedrības veselības uzlabošanai;  Ietekme uz uzņēmējdarbības vidi pašvaldības teritorijā – saistošajiem noteikumiem nav tieša ietekme uz uzņēmējdarbības vidi, taču pašvaldība normatīvajos aktos noteiktajā kārtībā varēs piesaistīt uzņēmējus konkursā uzvarējušo projektu realizācijai;  Nav konstatējama ierobežojoša ietekme uz tirgu un atbilstību brīvai un godīgai konkurencei, jo līdzdalības budžetā apstiprinātās projektu idejas realizēs pašvaldība, ievērojot visus normatīvus attiecībā uz publiskā iepirkuma regulējumu.  Var tikt sakārtotas publiski pieejamas teritorijas, kas var atstāt pozitīvu ietekmi uz blakus esošajām uzņēmējdarbības teritorijām, veicinot pozitīvu ietekmi uz uzņēmējdarbības vidi. | | Saistošo noteikumu ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām | Saistošo noteikumu piemērošanā un ar to saistītajos jautājumos persona var vērsties Madonas novada pašvaldības iestādē "Madonas novada Centrālā administrācija";  Saistošo noteikumu projekts iekļauj līdzdalības budžeta konkursa pieteikuma veidlapu, ko interesentiem jāaizpilda, lai pretendētu uz idejas realizāciju un balsošanas kārtību, kādā sabiedrība izvēlēsies realizējamos projektus;  Projektu pieteikumu sagatavošanas konsultēšanu, Projektu konkursu pieteikumu apkopošanu un virzīšanu izskatīšanai Komisijai organizē, kā arī projektu kontroli organizē pašvaldības Centrālās administrācijas Attīstības nodaļa, tai būs nepieciešams veidot pieejamus konsultācijas laikus vai seminārus iedzīvotājiem saistībā ar projektu ieviešanas procedūru un to iemaņu praktizēšanu, kas tiks organizēts ar esošajiem cilvēkresursiem;  Administratīvo procedūru izmaksas nav paredzētas, sabiedrības dalība līdzdalības budžeta konkursā ir bezmaksas. | | Saistošo noteikumu ietekme uz pašvaldības funkcijām un cilvēkresursiem | Saistošie noteikumi izstrādāti līdzdalības budžeta izpildei, lai veicinātu pašvaldības administratīvās teritorijas iedzīvotāju iesaisti teritorijas attīstības jautājumu izlemšanā un sekmētu iedzīvotāju pilsonisko aktivitāti.  Saistošo noteikumu izpildes nodrošināšanai nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci. | | Saistošo noteikumu izpildes nodrošināšana | Saistošajos noteikumos paredzēto iedzīvotāju iniciatīvas konkursu organizēšanu, atbalstu projektu iesniegšanā, veic pašvaldības Centrālās administrācijas Attīstības nodaļa. Apstiprināto projektu realizēšanu nodrošina Projektu ieviešanas nodaļa. | | Saistošo noteikumu prasību un izmaksu samērīgumu pret ieguvumiem, ko sniedz mērķa sasniegšana | Saistošie noteikumi paredz tikai noteikumu mērķu sasniegšanai nepieciešamos nosacījumus pašvaldībā pieejamo resursu ietvaros. | | Saistošo noteikumu izstrādes gaitā veiktās konsultācijas ar privātpersonām, saņemtais sabiedrības viedoklis | Atbilstoši [Pašvaldību likuma](https://likumi.lv/ta/id/336956-pasvaldibu-likums) 46. panta trešajai daļai, lai informētu sabiedrību par Saistošo noteikumu projektu un dotu iespēju iedzīvotājiem izteikt viedokli, Saistošo noteikumu projekts no 2024. gada \_\_\_\_. \_\_\_\_\_\_ (\_\_\_\_\_\_\_\_\_\_ nedēļas) bija publicēts pašvaldības tīmekļa vietnē www.madona.lv sadaļas “Dokumenti” apakšsadaļā “Saistošo noteikumu projekti”. | |  |